जम्मू-कश्मीर: शोपियां में सुरक्षा बलों ने मुठभेड़ में मार गिराए 4 आतंकी, भारी गोला-बारूद बरामद  
तलाशी अभियान के दौरान हुई मुठभेड़ 
आधे घंटे तक चली मुठभेड़ 
चार आतंकी ढेर
सुरक्षाबलों ने दक्षिण कश्मीर के शोपियां के कीगाम दरामदोरा इलाके में चार आतंकियों को मार गिराया है . रविवार सुबह सेना और पुलिस और पुलिस इस इलाके में आतंकियों के छिपे होने की जानकारी मिली थी. खबर मिलते ही सुरक्षा बलों ने तलाशी अभियान चलाया. इसी दौरान सुबह छह बजे आतंकियों से सुरक्षा बलों की मुठभेड़ हो गई.  करीब आधे घंटे तक तक चली एनकाउंटर के बाद चार आतंकियों को मार गिराया गया. आतंकियों के पास से सेना को हथियार और भारी मात्रा में गोला-बारूद बरामद हुआ है. 
मारे गये आतंकियों की पहचान अब तक नहीं हो पाई है. सेना ने कहा कि इस ऑपरेशन का मकसद है कि आतंकियों को छुपने की जगह ना मिले. फिलहाल मुठभेड़ स्थल पर तलाशी अभियान चल रहा है.  बता दें इससे पहले शनिवार को भी सुरक्षा बलों ने बारामूला में एक आतंकी को मार गिराया था.